Finder
<s>Finder (doslovno nalazač) predinstalirani je program za upravljanje datotekama i grafička korisnička ljuska na operativnim sistemima Macintosh računara.</s><s>Zadužen je za pokretanje drugih aplikacija i za cjelokupno upravljanje datotekama, diskovima i mrežnim mjestima.</s><s>Pojavio se na prvom Macintoshu, ali se nalazi i na Appleovom sistemu GS/OS i na računaru IIGS.</s><s>U potpunosti je prerađen za prvo izdanje operativnog sistema Mac OS X (današnji macOS).</s>

<s>Ikona programa poznata je pod imenom "sretni Mac" () i u upotrebi je još od prvog "klasičnog" izdanja operativnog sistema Mac OS (objavljenog 1984).</s>

<s>Mogućnosti 
Finder koristi metaforu radnog stola za prikaz datotečnog sistema; tačnije, datoteke i fascikle prikazane su odgovarajućim ikonama.</s><s>Interfejs mu je sličan Safariju po tome što korisnici mogu kliknuti na fasciklu da je otvore i mogu se prebacivati s lokacije na lokaciju koristeći dugmad za nazad i naprijed.</s><s>Poput Safarija, Finder koristi kartice da korisniku omogući prikaz nekoliko fascikli; korisnik ih može izvući u zasebne prozore.</s><s>Na lijevoj strani programa nalaze se "omiljena mjesta".</s><s>Sastoje od fascikli koje se najčešće koriste.</s>

<s>Moderni Finder koristi grafičke aplikacijske programske interfejse (API) sistema OS X za prikaz raznih datoteka (poput slika, aplikacija i PDF datoteka).</s><s>Korisnici mogu pritisnuti taster za razmak da aktiviraju mogućnost Brzi pregled ().</s><s>Ona korisnicima dozvoljava da direktno iz Findera brzo i detaljno pregledaju dokumente i slike bez da otvaraju zaseban program.</s><s>Korisnik može prilagoditi režim prikaza datoteka tako što će izabrati da se datoteke prikažu u obliku spiska (s detaljima kao što su datum posljednje promjene), u režimu Cover Flow (koji je sličan onom u iTunesu) ili u obliku kolona (NeXTSTEP je inspirirao ovaj režim).</s>

<s>Moderni Finder koristi se i za prikaz drugih dijelova datotečnog sistema.</s><s>Na radnoj površini mogu se prikazati priključeni logički diskovi i DMG datoteke.</s><s>U Docku se nalazi kanta za smeće u koju se mogu ubacivati datoteke i fascikle, ali također služi za izbacivanje diskova iz uređaja tako što se preko nje prevuče ikona priključenog diska.</s><s>Kako bi korisnicima potonja mogućnost bila jasno naznačena, kada se prikačeni disk počne vući, ikona se promijeni iz kante u ikonu za izbacivanje.</s><s>Finder može narezivati datoteke na optičke diskove.</s>

<s>Počev od 10. verzije macOS-a (OS X Yosemite), Finder podržava proširenja koja omogućavaju sinhronizaciju i mrežno skladištenje podataka uz pomoć aplikacija kao što su Dropbox.</s><s>Također je moguće prikazati status sinhronizacije pojedinih datoteka i fascikli unutar Findera.</s>

<s>Klasični Finder razlikuje se od modernog u tome što drugačije prikazuje nove fascikle.</s><s>Kad se u klasičnom klikne na fasciklu, Finder otvara novi prozor sa sadržajem te fascikle (u poređenju s modernim koji novu fasciklu otvara u istom prozoru).</s><s>Prozori su "zaključani" u klasičnoj verziji (u smislu da svaki prozor može prikazivati samo sadržaj jedne fascikle).</s><s>Također dozvoljava obimno prilagođavanje; naprimjer, korisnik može fasciklama dodijeliti prilagođene ikone.</s><s>Ovime se pojedine fascikle jasno mogu istaći i samim time ih je lako prepoznati, ali ako korisnik hoće da otvori fasciklu koja je u nizu drugih potfascikli, pojavit će se veliki broj prozora.</s><s>Svaki od tih prozora mora se zasebno zatvoriti.</s><s>Držanjem tastera Option (⌥) pri otvaranju nove fascikle ujedno se zatvara njen matični direktorij i time se mogu izbjeći mnogobrojni prozori.</s>

<s>Izvori</s>

<s>Vanjske veze 
 Appleov veb-sajt
 Appleov Macintosh prije Sistema 7
 Članak o Finderu na veb-sajtu Ars Technica
 Recenzija treće verzije sistema macOS (Panther) na veb-sajtu Ars Technica – kritizira se nedostatak temeljnih promjena Finderu</s>

<s>Mac OS
Softver</s>

